wickkiey/tamil-wikipedia-chunked huggingface dataset:
# அமீர் சந்த் பம்ப்வால்

## பணிகள்

1907 மற்றும் 1911 க்கு இடையில் அலகாபாத்திலிருந்த பாரத் மாதா சங்கத்தால் வெளியிடப்பட்ட குறுகிய கால உருது மொழி சுவராஜ்ய வாராந்திர செய்தித்தாளின் கடைசி ஆசிரியராக பம்ப்வால் இருந்தார். இந்த செய்தித்தாள் பிரித்தானிய ஆட்சிக்கு எதிராக கடுமையான பிரச்சாரத்தைத் தொடர்ந்து நடத்தி வந்தது. இந்திய தேசிய காங்கிரசு கட்சியின் தீவிர உறுப்பினராக இருந்த இவர், ஒத்துழையாமை இயக்கத்தில் பங்கேற்றதற்காக சிறையில் அடைக்கப்பட்டார்.
வடமேற்கு எல்லைப்புற மாகாணத்தில் ஒத்துழையாமை இயக்கம் தொடர்பாக, மூன்று ஆண்டுகள் கடுமையான சிறைத்தண்டனை அனுபவித்து வரும் பண்டிட் அமீர் சந்த் பம்ப்வாலின் இந்த புகைப்படம் பெஷாவர் மத்திய சிறையில் இருந்து முல்தான் மத்திய சிறைக்கு மாற்றப்பட்ட பின்னர் எடுக்கப்பட்டது. கழுத்தில் எஃகு வளையம் சிறையில் உள்ள கைதிகளின் வரிசை எண் "884", பிரிவு "40", மற்றும் சிறைக் காலம் 3 வருடம் எனக் காட்டுகிறது.]]
சிறையில் இருந்து விடுவிக்கப்பட்ட பிறகு, 1924 கோஹாட் கலவரத்தில் அகதிகளுக்கும் பாதிக்கப்பட்டவர்களுக்கும் மறுவாழ்வு அளிக்க அங்கு பணியாற்றினார். கலவரத்தால் பாதிக்கப்பட்டவர்களுக்கு இவர் செய்த சேவைக்காக காந்தி இவரைப் பாராட்டினார்.  
இந்தியப் பிரிவினைக்குப் பிறகு, கான் அப்துல் கப்பார் கான் மற்றும் கான் அப்துல் ஜபார் கான்<nowiki/>ஆகியோருடன் இவரும் குற்றச்சாட்டுகள் ஏதுமில்லாமல் கைது செய்யப்பட்டார். அனைவரும் பெசாவர் மத்திய சிறையில் அடைக்கப்பட்டனர். முகம்மது அலி ஜின்னா இறந்த பிறகு, இவர்களுடன் நட்புடன் இருந்த லியாகத் அலி கான் இவர்களை சிறையிலிருந்து விடுவிக்க உதவினார். மேலும் 1948 ஆம் ஆண்டில் பாம்ப்வால் இந்திய-பாகித்தான் போரின் போர்நிறுத்தக் குழுவில் இந்தியா வந்தார்.  
பிரிவினைக்குப் பிறகு, இவர் இந்தியாவின் தேராதூனில் குடியேறினார். அங்கிருந்து *தி பிரன்டியர் மெயில்* என்ற செய்தித்தாளை வெளியிட்டார்.
# பசந்த குமார் பிஸ்வாஸ்

**பசந்த குமார் பிஸ்வாஸ்** (*Basanta Kumar Biswas*) (6 பிப்ரவரி 1895-11 மே 1915) யுகாந்தர் குழுவில் ஈடுபட்ட ஒரு இந்திய சுதந்திர சார்பு ஆர்வலர் ஆவார். பிரித்தானிய இந்தியாவின் வைஸ்ராயாக இருந்த ஹார்டிங் பிரபுவை 1912இல் கொல்ல முயற்சி செய்த, தில்லி-இலாகூர் சதி வழக்கில் தொடர்புடையவர்.  
வங்காளம் மற்றும் இந்திய நாட்டின் ஆரம்பகால சுதந்திர சார்பு ஆர்வலர்களில் பிஸ்வாசும் ஒருவர். வெடிகுண்டு தயாரிப்பில் நிபுணராக இருந்த இவர், யுகாந்தர் இயக்கத்தின் தலைவர்களான அமரேந்திரநாத் சட்டோபாத்யாயா மற்றும் ராஷ் பிஹாரி போஸ் ஆகியோரால் புரட்சிகர இயக்கத்தில் வழிநடத்தப்பட்டார்.
# தேசிய நெடுஞ்சாலை 217 (இந்தியா)

**தேசிய நெடுஞ்சாலை 217** (*National Highway 217 (India)*) பொதுவாக **தெ. நெ. 217** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இந்த நெடுஞ்சாலை முன்பு தேசிய நெடுஞ்சாலைகள் 51, 62-இன் ஒரு பகுதியாக இருந்தது. இது தேசிய நெடுஞ்சாலை 17-இன் இரண்டாம் நிலை பாதையாகும். தேசிய நெடுஞ்சாலை-217 இந்தியாவின் அசாம், மேகாலயா மாநிலங்கள் வழியாகச் செல்கிறது.
# தேசிய நெடுஞ்சாலை 217 (இந்தியா)

## வழித்தடம்

தே. நெ. 217 இந்தியாவின் அசாம், மேகாலயா மாநிலங்களில் உள்ள பைகான், துரா, தாலு, பாக்மாரா, ரோங்ஜெங், டாம்ரா, துத்னோய் நகரங்களை இணைக்கிறது.
# தேசிய நெடுஞ்சாலை 217 (இந்தியா)

## சந்திப்புகள்

: பைகான் அருகே முனையம்.
: துரா அருகே
: கீழ் நெங்க்ரா அருகே
: துத்னோய் அருகே முனையம்.
# தேசிய நெடுஞ்சாலை 217 (இந்தியா)

## வரலாறு

2021ஆம் ஆண்டில், *சைர்டோடாக்டிலசு கார்சுடிகோலசு* என்ற புதிய பல்லிச் சிற்றினம் இந்த நெடுஞ்சாலையில் கண்டுபிடிக்கப்பட்டது.
# பெ. சண்முகம்

**பெருவளநல்லூர். சண்முகம்** என்பதை சுருக்கமாக "பெ. சண்முகம் " (*P. Shanmugam*) (பிறப்பு:06. ஆகத்து 1960).என்பவர் தமிழ்நாட்டைச் சேர்ந்த இந்திய இந்திய அரசியல்வாதி ஆவார். இவர் 5 சனவரி 2025 அன்று இந்திய மார்க்சிய பொதுவுடைமைக் கட்சியின் தமிழ்நாடு மாநிலச் செயலாளராக நியமிக்கப்பட்டார்.  
பெ. சண்முகம் தமிழ்நாட்டின், திருச்சிராப்பள்ளி மாவட்டம், இலால்குடி வட்டம், பெருவளநல்லூர் சிற்றூரைச் சேர்ந்தவர். இவர் மாணவராக இருந்த காலத்தில் 18 வயதில் மார்க்சிய பொதுவுடமைக் கட்சியின் மாணவர் அமைப்பில் இணைந்தார். மார்க்சிய பொதுவுடைமைக் கட்சியின் செயற்குழு மற்றும் மத்திய குழு உறுப்பினராக பதவி வகித்து வருகிறார். மேலும் *தமிழ்நாடு மலைவாழ் மக்கள் சங்க* பொதுச்செயலாளர் பதவி வகித்து இருக்கிறார். மார்க்சிஸ்ட் கட்சி இளைஞர் அமைப்பு, விவசாய சங்க மாநில செயலாளர் போன்ற பதவிகளில் இருந்துள்ளார். வாச்சாத்தி வன்கொடுமை வழக்கை இறுதிவரை நடத்தியவராவார். இந்திய மார்க்சிய பொதுவுடைமைக் கட்சியின் தமிழ்நாடு மாநிலச் செயலாளராக இருந்த க. பாலகிருஷ்ணனின் பதவிக் காலம் முடிந்ததையடுத்து, 5 சனவரி 2025 அன்று பெ. சண்முகம் கட்சியின் மாநிலச் செயலாளராக நியமிக்கப்பட்டார். 2023 ஆம் ஆண்டு தமிழ்நாடு அரசு பெ. சண்முகத்திற்கு அண்ணல் அம்பேத்கர் விருது வழங்கி சிறப்பித்தது.
# கிளைச்சாலை

**கிளைச்சாலை** (*Spur route*) என்பது ஒரு நீண்ட, மிக முக்கியமான சாலையான நெடுஞ்சாலை, மாநிலங்களுக்கு இடையேயான நெடுஞ்சாலை அல்லது எந்திரப் பாதையின் ஒரு கிளைச் சாலையாகும். ஒரு புறவழிச்சாலை அல்லது சுற்றுவழி கிளைப் பாதையாகக் கருதப்படுவதில்லை. ஏனெனில் இது பொதுவாக மற்றொரு அல்லது அதே பெரிய சாலையுடன் மீண்டும் இணைகிறது.  
இந்தியத் தேசிய நெடுஞ்சாலைகள் முக்கிய தேசிய நெடுஞ்சாலைகளின் கிளைச்சாலை வழித்தடங்களை எழுத்து பின்னொட்டுகளுடன் குறிப்பிடுகிறது. எடுத்துக்காட்டாக, தேசிய நெடுஞ்சாலை 1 பல வழித்தடங்களைக் கொண்டுள்ளது. இதனைத் தேசிய நெடுஞ்சாலை 1அ, தேசிய நெடுஞ்சாலை 1ஆ, தேசிய நெடுஞ்சாலை 1இ, தேசிய நெடுஞ்சாலை 1ஈ எனப்படுறது. இதில் குறுகிய பாதை வெறும் 6 கிலோமீட்டர் (3.7 mi) நீளமுடையது (தே. நெ. 1இ). தேசிய நெடுஞ்சாலை கிளைச்சாலையில் மிக நீளமானது 663 கிலோமீட்டர் (412 mi) தூரமுடையது தே. நெ. 1அ. இந்த உந்துவிசை வழித்தடங்கள் அடிப்படையில் தாய் தேசிய நெடுஞ்சாலையிலிருந்து உருவாகினாலும். இவை இரண்டாம் நிலை நிலையில் மட்டுமல்ல, சில உந்துவிழி வழித்தடங்களையும் இந்தியாவின் முக்கிய நகரங்களையும் இணைக்கின்றன. உதாரணமாக, சம்மு காசுமீர் மாநிலத்தின் தலைநகரான சிறீ நகரினை தே. நெ. 1அ என்ற விரைவுச் சாலை பிற நகரங்களுடன் இணைக்கின்றது. இந்தியாவில் துறைமுகங்களை இணைக்க சில கிளைச்சாலைகள் பயன்படுத்தப்படுகின்றன. பாராதீப், இதன் முதன்மைச் சாலை, தேசிய நெடுஞ்சாலை 5 உடன் இணைக்கும் தேசிய நெடுஞ்சாலை 5அ-வினையும், தூத்துக்குடியினைத் தேசிய நெடுஞ்சாலை 7 உடன் இணைக்கும் தே. நெ. 7அ ஆகும்.
# யானா ஆறு

கலக்கும் யானா ஆற்றின் வரைபடம்]]  
**யானா ஆறு** (*Yana*), உருசியா நாட்டின் கிழக்கு சைபீரியாவில் அமைந்த சகா மாகாணத்தின் சர்தாங் ஆறு மற்றும் துல்கலாக் ஆறுகளின் கூடுமிடமான *யானா-ஒய்மயாகோன்* மேட்டு நிலப்பகுதியில் உற்பத்தியாகி, வடக்கில் உள்ள லாப்டேவ் கடலில் கலக்கிறது. இதன் மேற்கில் லேனா ஆறும், கிழக்கில் இண்டிகிர்கா ஆறும் பாய்கிறது. இந்த ஆறு ஒய்மயாகோன் கிராமம் வழியாகப் பாய்கிறது.  
நீளம் கொண்ட யானா ஆற்றின் வடிநிலம் பரப்பளவு கொண்டது. யானா ஆறு ஆண்டிற்கு சராசரியாக அளவு நீரை வெளியேற்றுகிறது. யானா ஆற்றில் குறிப்பாக மே மற்றும் சூன் மாதங்களில் மட்டும் (ஆற்றின் பனிக்கட்டிகள் உடைவதால்) நீர் பாய்கிறது. அக்டோபர் மாதம் முதல் மே மாதம் துவக்கம் வரை யானா ஆற்று நீரின் மேற்புரம் உறைநிலைக்கு சென்று, பனிக்கட்டியாக மாறிவிடுகிறது.  
யானா ஆற்றின் வடிநிலத்தில் ஏறத்தாழ 40,000 ஏரிகள் உள்ளது. யானா ஆற்றின் வடிநிலப்பகுதிகள் நிலத்தடி உறைபனிகள் கொண்டதாகவும்; தூந்திரப் பகுதியாகவும், கூம்பு வடிவ குட்டை மரங்கள் கொண்டதாகவும் உள்ளது.  
யானா ஆற்று வடிநிலப் பகுதிகளில் துருவப் பனிக்கட்டி கொண்டுள்ளது. குளிர்காலத்தில் இப்பகுதியின் வெப்பம் முதல் வரை தாழ்ந்து விடுகிறது.
# யானா ஆறு

## துணை ஆறுகள்

யானா ஆற்றின் துணை ஆறுகளாக வலது புறத்தில் அடைச்சா ஆரு, ஒல்டுசோ ஆறு, சர்தாங் ஆறு, மற்றும் அபிராபைட் ஆறுகளும், இடது புறத்தில் துல்கலலாக் ஆறு, பைதான்தாய் ஆறு, டைகாச் ஆறு மற்றும் பக்கி ஆறுகள் உள்ளது.
# யானா ஆறு

## இதனையும் காண்க

- ஒய்மயாகோன்
# தாமல்

**தாமல்** என்பது இந்தியா தமிழ்நாடு மாநிலத்தில் காஞ்சிபுரம் மாவட்டத்தின் காஞ்சிபுரம் வட்டத்திலுள்ள ஒரு புறநகர்ப் பகுதியாகும்.
# தாமல்

## அமைவிடம்

கடல் மட்டத்திலிருந்து சுமார் 130.35 மீ. உயரத்தில், என்ற புவியியல் ஆள்கூறுகள் கொண்டு தாமல் அமையப் பெற்றுள்ளது.
# தாமல்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், தாமல் ஊரின் மொத்த மக்கள்தொகை 6,959 பேர் ஆகும். இதில் 3,455 பேர் ஆண்கள் மற்றும் 3,504 பேர் பெண்கள் ஆவர்.
# தாமல்

## சமயம்

### இந்துக் கோயில்கள்

நரசிங்கேசர் கோயில் என்ற சிவன் கோயில் மற்றும் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற வராகீசுவரர் கோயில் என்ற சிவன் கோயில் மற்றும் தாமோதரப் பெருமாள் கோயில் என்ற பெருமாள் கோயில் ஆகிய இந்துக் கோயில்கள் தாமல் ஊரில் அமைந்துள்ளன.
# தாமல்

## நீர்நிலை

தாமல் ஊரில் தாமல் ஏரி என்ற நீர்நிலை ஒன்று உள்ளது.
# இந்தோனேசிய ஐக்கிய மாநிலங்கள்

**இந்தோனேசிய ஐக்கிய மாநிலங்கள்** (ஆங்கிலம்: *United States of Indonesia* அல்லது *Federal Republic of Indonesia* (**RUSI**); இந்தோனேசியம்: *Republik Indonesia Serikat* (**RIS**); இடச்சு: *Verenigde Staten van Indonesië*) என்பது 1949–1950-ஆம் ஆண்டுகளில், இந்தோனேசியாவில் இருந்த ஒரு குறுகிய கால கூட்டமைப்பு ஆகும்.  
டச்சு-இந்தோனேசிய வட்ட மேசை மாநாட்டைத் *(Dutch–Indonesian Round Table Conference)* தொடர்ந்து, 27 டிசம்பர் 1949 அன்று, நெதர்லாந்து டச்சு கிழக்கு இந்தியத் தீவுகளின் *(Dutch East Indies)* இறையாண்மையை, **இந்தோனேசிய ஐக்கிய மாநிலங்கள்** கூட்டமைப்பிடம் முறையாக மாற்றிக் கொடுக்கப்பட்டது.  
இந்தோனேசியாவைத் தங்களின் கட்டுப்பாட்டிற்குள் கொண்டு வருவதற்காக இந்தோனேசிய தேசியவாதிகள்; நெதர்லாந்துடன் இந்தோனேசிய தேசிய புரட்சி எனும் வடிவத்தில் நான்கு ஆண்டுகாலம் போராட்டம் செய்தனர். அந்தப் போராட்டம் மேற்காணும் இறையாண்மை மாற்றத்துடன் ஒரு முடிவுக்கு வந்தது.
# இந்தோனேசிய ஐக்கிய மாநிலங்கள்

## பின்னணி

சனவரி 1942-இல், ஜப்பானியர்கள் டச்சு கிழக்கிந்தியத் தீவுகளை ஆக்கிரமித்து, டச்சு குடிமைவாத அரசாங்கத்தை இடமாற்றம் செய்தனர். 17 ஆகத்து 1945 அன்று, ஜப்பானியர்கள் சரணடைந்த இரண்டு நாட்களுக்குப் பிறகு, இந்தோனேசிய தேசியவாதத் தலைவர் சுகார்னோ இந்தோனேசிய சுதந்திரத்தை அறிவித்தார்  
சுகார்னோவிற்கும்; மற்றும் இந்தோனேசியத் தலைமைத்துவத்திற்கும்; ஜப்பானியர்கள் ஒத்துழைப்பு தருவததாகக் கருதிய இடச்சுக்காரர்கள், தங்கள் அதிகாரத்தை மீட்டெடுக்க முடிவு செய்தனர்.
# இந்தோனேசிய ஐக்கிய மாநிலங்கள்

## பின்னணி

### மவுண்ட்பேட்டன் பிரபு

பிரித்தானிய தென்கிழக்கு ஆசியக் கட்டளையின் *(British South East Asia Command)* கீழ் இருந்த டச்சு கிழக்கிந்தியத் தீவுகளுக்குப் பொறுப்பான மவுண்ட்பேட்டன் பிரபு, இடச்சுப் படைகள் ஜாவா மற்றும் சுமாத்திராவில் தரையிறங்க அனுமதி மறுத்தார். அங்கு அப்போது நடைமுறையில் இருந்த இந்தோனேசியக் குடியரசுக் கட்சியின் அதிகாரத்தை *(De Facto Republican Authority)* அங்கீகரித்தார்.
# இந்தோனேசிய ஐக்கிய மாநிலங்கள்

## பின்னணி

### இடச்சு கிழக்கிந்தியத் தீவுகள்

ஜப்பானிய கடற்படையால் முன்னர் ஆக்கிரமிக்கப்பட்ட பெரும்பாலான இடச்சு கிழக்கிந்தியத் தீவுப் பகுதிகளின் மீது; டச்சுக்காரர்கள் மீண்டும் தங்களின் கட்டுப்பாட்டைக் கொண்டு வந்தனர். சூலை 1946-இல், இடச்சுக்காரர்கள் சுலாவெசியில் மலினோ மாநாடு *(Malino Conference)* எனும் கூட்டத்திற்கு ஏற்பாடு செய்தனர்.  
இதில் போர்னியோ மற்றும் கிழக்கு இந்தோனேசியாவின் பிரதிநிதிகள்; நெதர்லாந்து முன்மொழிந்த இந்தோனேசிய ஐக்கிய மாநிலங்கள் எனும் முன்மொழிவிற்கு ஆதரித்தனர்.
# இந்தோனேசிய ஐக்கிய மாநிலங்கள்

## பின்னணி

### லிங்கட்ஜத்தி உடன்படிக்கை

இதைத் தொடர்ந்து 1946 நவம்பர் 15 அன்று, லிங்கட்ஜத்தி உடன்படிக்கை (*Linggadjati Agreement)* மூலமாக சுமாத்திரா, ஜாவா மற்றும் மதுரா மீதான இந்தோனேசிய குடியரசின் நடைமுறைக் கட்டுப்பாட்டை இடச்சுக்காரர்கள் அங்கீகரித்தனர்.
# இந்தோனேசிய ஐக்கிய மாநிலங்கள்

## பின்னணி

### டென்பசார் மாநாடு

இடச்சுக்காரர்கள், திசம்பர் 1946-இல், டென்பசார் மாநாட்டிற்கு *(Denpasar Conference)* ஏற்பாடு செய்தனர். இதுவே கிழக்கு இந்தோனேசியா மாநிலத்தை *(State of East Indonesia)* நிறுவுவதற்கு வழிவகுத்தது. பின்னர், 1947-இல் மேற்கு போர்னியோவில் ஒரு மாநிலம் உருவாவதற்கும் வழிவகுத்தது. அதன் பின்னர், இரு தரப்பினருக்கும் இடையே பல சமரச மாநாடுகள் நடைபெற்றன. இறுதியாக, 27 டிசம்பர் 1949-இல், இந்தோனேசியாவின் இறையாண்மை, இந்தோனேசிய ஐக்கிய மாநிலங்கள் கூட்டமைப்பிடம் வழங்கப்பட்டது.  
இடச்சுக்கார்ரகளிடம் இருந்து இறையாண்மையைப் பெறுவதற்கு இந்தோனேசிய ஐக்கிய மாநிலங்கள் எனும் கூட்டமைப்பு பெரும் பங்காற்றி உள்ளது.
# தேசிய நெடுஞ்சாலை 117அ (இந்தியா)

**தேசிய நெடுஞ்சாலை 117அ** (*National Highway 117A (India)*), பொதுவாக **தே. நெ. 117அ** என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 117அ இந்தியாவின் அசாம் மாநிலத்தின் வழியாகச் செல்கிறது.
# தேசிய நெடுஞ்சாலை 117அ (இந்தியா)

## வழித்தடம்

பிலாசிபாரா-கோக்ரஜார்-கருபாசா.
# தேசிய நெடுஞ்சாலை 117அ (இந்தியா)

## சந்திப்புகள்

: பிலாசிபாரா அருகே முனையம்
: கருபாசாவுக்கு அருகே முனையம்
# புலம்ப்ரீ சட்டமன்றத் தொகுதி

**புலம்ப்ரீ சட்டமன்றத் தொகுதி** (Phulambri Assembly constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஜல்னா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். புலம்ப்ரீ, ஜால்னா மாவட்டத்தில் உள்ளது.
# புலம்ப்ரீ சட்டமன்றத் தொகுதி

## சட்டப் பேரவை உறுப்பினர்கள்

| 2009 | கல்யாண் காலே | இந்திய தேசிய காங்கிரசு |
| --- | --- | --- |
| 2014 | அரிபாவ் பாக்டே | பாரதிய ஜனதா கட்சி |
| 2019 |  |  |
| 2024 | அனுராதா அதுல் சவான் | } |
# பிரமிட் தீவு

**பிரமிட் தீவு** (*Pyramid Island*) என்பது ஆப்பிரிக்கா கண்டத்தில் உள்ள கென்யாவில் உள்ள ஒரு தீவு ஆகும். இதன் மேற்கு முனையானது கென்யாவிற்கும் உகாண்டாவிற்கும் இடையிலான எல்லையை விக்டோரியா ஏரியில் 1 வது பாகைக்கு தெற்கே இணையாக வடக்கே வரையறுக்கப் பயன்படுகிறது. இது மிகிங்கோ தீவு, உசிங்கோ தீவு ஆகிய இரண்டு தீவுகளுக்கு அருகில் அமைந்துள்ளது. பிரமிட் மற்றும் உசிங்கோ தீவுகள் செங்குத்தானவையாகவும், மனித வசிப்பிடம் குறைவானவை அல்லது இல்லை. கென்யா-உகாண்டா எல்லை கென்யா காலனி மற்றும் பாதுகாப்பின் உத்தரவின்படி வரையறுக்கப்பட்டது (கவுன்சில் 1926 இல் எல்லைகள் ஆணை).  
விக்டோரியா ஏரியில் உகாண்டா மற்றும் கென்யாவின் எல்லையுடன் தொடர்புடைய மற்ற தீவுகளாக சும்பா, மகெட்டா, கிரிங்டி , இலெம்பா போன்ற தீவுகள் உள்ளன. இது ஐக்கிய இராச்சியத்தின் தேசிய ஆவணக் காப்பகத்தில் உள்ள காலனித்துவ அலுவலகத்தால் நடத்தப்பட்ட ஆய்வுகளில் காட்டப்பட்டுள்ளது. மேலே உள்ள ஆவணங்கள் உகாண்டாவின் எல்லையானது சியோ ஆற்றின் முகத்துவாரத்திலிருந்து தென்மேற்கே நேர்கோட்டில் சும்பா தீவின் வடக்குப் புள்ளி வரை செல்கிறது என்று கூறுகிறது.
# விக்கிப்பீடியா:Statistics/weekly/5-Jan-2025
# பலேடியம்(II) பெர்குளோரேட்டு

**பலேடியம்(II) பெர்குளோரேட்டு** (*Palladium(II) perchlorate*) என்பது Pd(ClO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
டைகுளோரின் எக்சாக்சைடு, பலேடியம்(II) குளோரைடு ஆகிய சேர்மங்களைச் சேர்த்து வெற்றிடத்தில் 60 பாகை செல்சியசு வெப்பநிலையில் வினைபுரியச் செய்தால் பலேடியம்(II) பெர்குளோரேட்டு உருவாகும். வெளிர் பழுப்பு நிறத்தில் திடப்பொருளாக பலேடியம்(II) பெர்குளோரேட்டு காணப்படுகிறது:
:3 PdCl<sub>2</sub> + 4 Cl<sub>2</sub>O<sub>6</sub> → 3 Pd(ClO<sub>4</sub>)<sub>2</sub> + 4 Cl<sub>2</sub>  
பலேடியம்(II) நைட்ரேட்டின் கரைசலுடன் பெர்குளோரிக் அமிலத்தைச் சேர்ப்பதன் மூலம் பலேடியம்(II) பெர்குளோரேட்டின் நீர் கரைசல்களை உருவாக்கலாம்.
# பலேடியம்(II) பெர்குளோரேட்டு

## கட்டமைப்பு

திண்மநிலை நீரற்ற பல்லேடியம்(II) பெர்குளோரேட்டு, மத்திய பலேடியம் அணுவுடன் இணைக்கப்பட்ட ஒரு சோடி இருபல் பெர்குளோரேட்டு ஈந்தணைவிகளைக் கொண்டுள்ளது.:
# கம்பம்பதி அரி பாபு

**கம்பம்பதி அரி பாபு** (*Kambhampati Hari Babu*)(பிறப்பு 15 சூன் 1953) ஓர் இந்திய அரசியல்வாதி ஆவார். இவர் தற்போது ஒடிசாவின் ஆளுநராகப் பணியாற்றுகிறார். இரண்டாகப் பிரிக்கப்பட்ட ஆந்திரப் பிரதேசத்தைச் சேர்ந்த முதல் தனிநபர் மற்றும் மிசோராம் ஆளுநராகப் பணியாற்றிய முதல் தெலுங்கு நபர் ஆவார். ஆந்திரப் பிரதேசத்தின் விசாகப்பட்டினம் மக்களவைத் தொகுதியினைப் பிரதிநிதித்துவப்படுத்தி 16ஆவது மக்களவையில் நாடாளுமன்ற உறுப்பினராக இருந்துள்ளார். 2014 இந்திய பொதுத் தேர்தலில் பாரதிய ஜனதா கட்சி வேட்பாளராகப் போட்டியிட்டு வெற்றி பெற்றார். இவர் 2014 முதல் 2018 வரை ஆந்திரப் பிரதேசத்தின் பாரதிய ஜனதா கட்சியின் தலைவராகப் பணியாற்றினார்.
# கம்பம்பதி அரி பாபு

## இளமை

அரி பாபு பிரகாசம் மாவட்டத்தின் திம்மசமுத்திரத்தில் பிறந்தார். இவர் இளநிலை தொழில்நுட்பக் கல்வி கற்க விசாகப்பட்டினத்திற்குச் சென்றார். ஆந்திரப் பல்கலைக்கழகத்தில் மின்னணு தகவல் தொடர்பு பொறியியலில் பட்டம் பெற்றார். இங்கு இவர் தனது முதுநிலை தொழில்நுட்பம், முனைவர் பட்டங்களை முடித்தார். பின்னர் ஆந்திரப் பல்கலைக்கழகத்தில் உதவிப் பேராசிரியராக சேர்ந்து 1993ஆம் ஆண்டில் இணைப் பேராசிரியராகப் பணியாற்றியபோது தானாக முன்வந்து ஓய்வு பெற்று அரசியலில் தீவிரமாக ஈடுபட்டார்.
# கம்பம்பதி அரி பாபு

## அரசியல் வாழ்க்கை

ஆந்திர மாநில உருவாக்கத்திற்கு ஆதரவாக *ஜெய் ஆந்திரா* இயக்கத்தில் பங்கேற்றபோது அரி பாபு தனது அரசியல் வாழ்க்கையைத் தொடங்கினார். ஒரு மாணவர் தலைவராக, தென்னெட்டி விசுவநாதம், கௌத் இலச்சண்ணா, வெங்கையா நாயுடு போன்ற பிற தலைவர்களுடன் இணைந்து பணியாற்றினார். 1972 முதல் 1973 வரை ஆந்திரப் பல்கலைக்கழகப் பொறியியல் கல்லூரியில் மாணவர் சங்கத்தின் செயலாளராகவும் பணியாற்றினார்.  
1974 முதல் 1975 வரை, அவசரநிலைக்கு எதிராக ஜெயப்பிரகாசு நாராயண் தலைமையிலான லோக் சங்கர்ஷ் சமிதி போராட்டத்தில் அரி பாபு சேர்ந்தார். இவர் உள்நாட்டுப் பாதுகாப்பு பராமரிப்புச் சட்டத்தின் (*மிசா*) கீழ் கைது செய்யப்பட்டு விசாகப்பட்டினம் மத்தியச் சிறை, முசிராபாத் சிறைகளில் ஆறு மாதங்கள் அடைக்கப்பட்டார்.  
1977ஆம் ஆண்டில், இவர் ஜனதா கட்சி ஆந்திரப் பிரதேச மாநில செயற்குழுவில் உறுப்பினரானார். 1978ஆம் ஆண்டில் ஆந்திரப் பிரதேச மாநிலம் ஜனதா யுவ மோர்ச்சாவின் துணைத் தலைவராகப் பணியாற்றினார். 1990களின் முற்பகுதியில், பாரதிய ஜனதா கட்சியில் இணைந்த இவர், 1991 முதல் 1993 வரை ஆந்திரப் பிரதேச மாநில செயற்குழுவில் உறுப்பினராகவும், 1993 முதல் 2003 வரை மாநில பிரிவின் பொதுச் செயலாளராகவும் பணியாற்றினார்.  
1999ஆம் ஆண்டில், அரி பாபு விசாகப்பட்டினம்-1 சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். மேலும் 2003ஆம் ஆண்டில் ஆந்திராவில் பாரதிய ஜனதா கட்சி சட்டமன்றக் கட்சியின் தளத் தலைவரானார். மார்ச் 2014இல், இவர் மாநில பிரிவின் தலைவராகத் தேர்ந்தெடுக்கப்பட்டார். 2014 இந்திய பொதுத் தேர்தலில் விசாகப்பட்டினம் மக்களவைத் தொகுதி பாஜக வேட்பாளராகப் போட்டியிட்டு வெற்றி பெற்று, ஒய். எஸ். ஆர். காங்கிரசு கட்சி வேட்பாளர் ஒய். எசு. விஜயம்மாவினை 90,488 வாக்குகள் வித்தியாசத்தில் தோற்கடித்தார்.  
2021 சூலை 19 அன்று, அரி பாபு மிசோரம் ஆளுநராக நியமிக்கப்பட்டார். பின்னர், 2024 திசம்பர் 26 அன்று, அவர் ஒடிசாவின் ஆளுநராக நியமிக்கப்பட்டார்.
# கம்பம்பதி அரி பாபு

## தேர்தல் வரலாறு

**தேர்தல் முடிவுகள்**  
| 1999 | சட்டமன்ற உறுப்பினர் | விசாகப்பட்டினம்-I | பாரதிய ஜனதா கட்சி | 34,696 | 46.10 | சப்பம் அரி | இந்திய தேசிய காங்கிரசு | 26,285 | 34.93 |
| --- | --- | --- | --- | --- | --- | --- | --- | --- | --- |
| 2004 | 24,885 | துரோணமராஜு சத்யநாராயணா | 41,652 |  |  |  |  |  |  |
| 2014 | மக்களவை உறுப்பினர் | விசாகப்பட்டினம் | 566,832 | 48.71 | ஒய். எசு. விஜயம்மா | ஒய். எஸ். ஆர். காங்கிரஸ் கட்சி | 476,344 | 40.94 | } |
# கம்பம்பதி அரி பாபு

## வளர்ச்சிப் பணிகள்

சுகாதாரம், கல்வி, குடிநீர் மற்றும் திறன் மேம்பாடு போன்ற முக்கிய துறைகளில் தனது நாடாளுமன்ற உறுப்பினர் நிதியைப் பயன்படுத்துவதற்கு அரி பாபு முன்னுரிமை அளித்தார். இந்நிதியைப் பயன்படுத்துவதில் வெளிப்படைத்தன்மை, தொடர்ச்சியான பிரச்சினைகளைத் தீர்ப்பதை நோக்கமாகக் கொண்ட பெரிய, நீண்ட காலத் திட்டங்களைச் செயல்படுத்த இவர் முற்பட்டார். குறிப்பிடத்தக்கத் திட்டங்களில் அரசுப் பள்ளிகளில் கழிப்பறைகள், தளபாடங்கள் வழங்குதல், பெருநகர விசாகப்பட்டினம் மாநகராட்சிப் பகுதிகளில் குடிநீர் வசதிகள் ஆகியவை அடங்கும். மக்களின் பங்களிப்பை ஊக்குவிக்க, இவர் "ஒரு நாடாளுமன்ற உறுப்பினர்-ஓர் ஆலோசனை" போட்டியை ஏற்பாடு செய்தார்.
# பா. த. மிசுரா

படைப்பகுதித் தலைவர், **பால் தத் மிசுரா** (*B. D. Mishra*) இந்தியத் தரைப்படையின் ஓய்வுபெற்ற அதிகாரியும் தற்போது இலடாக்கின் துணைநிலை ஆளுநராகப் பதவி வகிப்பவரும் ஆவார். முன்னதாக அருணாச்சலப் பிரதேச ஆளுநர், மேகாலயா ஆளுநர், மிசோரம் ஆளுநர் பதவிகளை வகித்துள்ளார்.
# பா. த. மிசுரா

## பணி

மிசுரா இந்தியத் தரைப்படையிலிருந்து 31 சூலை 1995 அன்று ஓய்வு பெற்றார். நிரந்தர வழக்கமான காலாட்படை அதிகாரியாக 17 திசம்பர் 1961 தொடங்கிய வாழ்க்கையிலிருந்து ஓய்வு பெற்றார். இவர் சூலை 20,1939 இல் பிறந்தார்.  
1993 ஏப்ரல் 24 அன்று அமிர்தசரசில் உள்ள ராஜா சான்சி வானூர்தி நிலையத்தில் கடத்தப்பட்ட இந்தியன் விமானச்சேவை வானூர்தியினைத் தாக்கி, மீட்பு நடவடிக்கையை வெற்றிகரமாக நடத்திய கருப்பு படையின் தளபதியாக மிசுரா பணியாற்றியுள்ளார். இந்த நடவடிக்கையில் 124 பயணிகளும் வானூர்தி பணியாளர்கள் அனைவரும் எந்த உயிரிழப்பும் சேதமும் இல்லாமல் மீட்கப்பட்டனர். இந்தக் கடத்தல் நெருக்கடிக்கு முற்றுப்புள்ளி வைப்பதில் மிசுரா ஆற்றிய பங்கிற்குப் பிரதமரின் பாராட்டு கிடைத்தது.
# பா. த. மிசுரா

## செயல்பாடுகள்

மிசுரா பல்வேறு போர்கள், இந்திய அணிக்காகச் செயல்பட்டு பணியாற்றியுள்ளார்.  
- இந்தியா மீது சீனாவின் தாக்குதல் (1962)
- நாகாலாந்தில் நாகா கிளர்ச்சியாளர்களுக்கு எதிரான பணி (1963-1964)
- சியால்கோட் பகுதியில் பாக்கித்தானுக்கு எதிராக (1965)
- வங்காளதேச விடுதலையில் பாக்கித்தானுக்கு எதிராக (1971)
- பூஞ்ச் பகுதியில் எல்லைக் கட்டுப்பாட்டுக் கோட்டில் பாக்கித்தானுக்கு எதிராக, பட்டாலியன் தளபதியாக (1979-1981)
- இலங்கை யாழ்ப்பாணத்திலும், வவுனியா, திருக்கோணமலை இந்திய அமைதி காக்கும் படை முன்னணிப் படைப்பிரிவு தளபதியாக விடுதலைப்புலிகளுக்கு எதிராக (1987-1988)
- சம்மு-காசுமீர், பஞ்சாப் பயங்கரவாதிகளுக்கு எதிராக, என். எஸ். ஜி படைத் தளபதியாக
- கார்கில் போரில் தன்னார்வத் தொண்டு, ஓய்வு பெற்ற பிறகு  
பயங்கரவாத எதிர்ப்பு நடவடிக்கைகளில் துணிச்சலான இவருடைய பங்களிப்பிற்காக இவர் பாராட்டைப் பெற்றுள்ளார்.
# பா. த. மிசுரா

## கல்வி

மிசுரா அலகாபாத் பல்கலைக்கழகத்தில் முதுகலைப் பட்டமும், சென்னைப் பல்கலைக்கழகத்தில் முதுநிலை அறிவியல் பட்டமும், குவாலியர் சிவாஜி பல்கலைக்கழகத்தில் முனைவர் பட்டமும் பெற்றுள்ளார். மோவில் உள்ள போர்க் கல்லூரி, வெலிங்டனில் உள்ள இராணுவ அதிகாரிகளுக்கான கல்லூரியில் ஐந்து ஆண்டு முதுநிலை, பட்டதாரி நிலை கற்பித்தல் அனுபவம் பெற்றுள்ளார். இவர் முதுநிலை சட்டப் பட்டமும் பெற்றுள்ளார். தில்லி பல்கலைக்கழகத்தில் இளநிலைச் சட்டப் பட்டம் பெற்றார்.
# பா. த. மிசுரா

## இராணுவ விருதுகள்

| ரக்ஷா பதக்கம் | சங்க்ராம் பதக்கம் | பராக்ரம் பதக்கம் | சைன்யா சேவா பதக்கம் |
| --- | --- | --- | --- |
| 25வது சுதந்திர தினப் பதக்கம் | 30 ஆண்டுகள் சேவை பதக்கம் | 20 ஆண்டுகள் சேவை பதக்கம் | 9 ஆண்டுகள் சேவை பதக்கம் |
# மலபார் தமிழ்

**மலபார் தமிழ்** (*Lingua Malabar Tamul* or simply *Malabar Tamil*) என்பது தமிழின் ஒரு மாறுபட்ட வடிவமாகும். ஐரோப்பிய மறைபணியாளர்கள் கேரள மாநிலத்தின் தெற்கு பகுதிகளான கொல்லம் மற்றும் திருவனந்தபுரம் மாவட்டங்களில் புதிதாக சமயம் மாறிய கிறித்தவர்களிடையே மலையாள மொழியை ஊக்குவிக்கத் தொடங்குவதற்கு முன் இந்தத் தமிழ் ஊக்குவிக்கப்பட்டது. மலபார் தமிழ் அதன் சொற்களஞ்சியத்தைத் தேர்ந்தெடுப்பதில் பொதுத் தமிழிலிருந்து கணிசமாக வேறுபட்டது. துவக்கத்தில் மலபார் தமிழ் உரோமானிய எழுத்துக்களைப் பயன்படுத்தி அச்சிடப்பட்டது. பிற்காலத்தில் தமிழ் எழுத்துக்களைப் பயன்படுத்தி அச்சிடும் முறை பரவலாகியது.
# மலபார் தமிழ்

## சொற்பிறப்பியல்

மலபார் என்ற சொல் "மலா-பார்" என்ற சொற்களிலிருந்து உருவானது. தமிழ்ச் சொல்லான மலை மற்றும் பாரசீக / அரபு மொழிச் சொல்லான பார் ( "நாடு" அல்லது "தேசம்") என்ற இரு சொற்களின் சேர்கையாகும்.
# பன்னிமடை

**பன்னிமடை** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
# பன்னிமடை

## அமைவிடம்

கடல் மட்டத்திலிருந்து சுமார் 499.6 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் பன்னிமடை அமையப் பெற்றுள்ளது.
# பன்னிமடை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், பன்னிமடை ஊரின் மொத்த மக்கள்தொகை 13,785 பேர் ஆகும். இதில் 7,027 பேர் ஆண்கள் மற்றும் 6,758 பேர் பெண்கள் ஆவர்.
# பன்னிமடை

## சமயம்

### இந்துக் கோயில்கள்

தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற உலகளந்த பெருமாள் கோயில், வெங்கடேச பெருமாள் கோயில், கருப்பராய சுவாமி கோயில், கிருஷ்ண சுவாமி கோயில் ஆகிய இந்துக் கோயில்கள் பன்னிமடை ஊரில் அமைந்துள்ளன
# பன்னிமடை

## அரசியல்

பன்னிமடை பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது..
# தேசிய ஜனநாயக கூட்டணிப் படைகள் (மியான்மர்)

**மியான்மர் தேசிய ஜனநாயக கூட்டணிப் படைகள்** (*National Democratic Alliance Army* (சுருக்கமாக:**NDAA**) கிழக்கு சான் மாநிலப் படைகள் (**NDAA-ESS**) மற்றும் மோங் லா குழு என்றும் அழைப்பர். மியான்மர் நாட்டின் ஷாம் மாநிலத்தின் கிழக்கில், சீனாவின் எல்லைப்புறத்தில் உள்ள ஆயுதக் குழுவாகும்.இதன் அரசியல் கட்சி அமைதி மற்றும் ஒற்றுமைக் குழுவாகும். இப்படைகள் 1988ஆம் ஆண்டிலிருந்து தற்போது வரை மியான்மர் இராணுவத்தினரின் மியான்மர் அரசு நிர்வாகக் குழுவை கடுமையாக எதிர்க்கிறது. இதன் கூட்டாளிகள் மியான்மர் தேசிய ஜனநாயகக் கூட்டணி இராணுவம், புதிய ஜனநாயகப் படைகள்-காசின் மற்றும் ஐக்கிய வா மாநிலப் படைகள் ஆகும்.
# ஐக்கிய வா மாநிலப் படைகள்

(பச்சை நிறத்தில்) கட்டுப்பாட்டில் வைத்திருக்கும் ஐக்கிய வா மாநிலப் படைகள்]]  
**ஐக்கிய வா மாநிலப் படைகள்** (*United Wa State Army*), மியான்மர் நாட்டின் வா மாநிலத்தில் உள்ள வா தன்னாட்சிப் பகுதியில் மியான்மர் இராணுவ அரசுக்கு ஆதரவாகச் செயல்படும் வா மக்களின் ஒரு ஆயுதக் குழுவாகும். இப்படைகள் நன்கு பயிற்சி பெற்ற 20,000 முதல்–30,000 வரையிலான போராளிகள் உள்ளனர்.இதன் கோரிக்கை வா மாநிலத்தை வா மக்களின் தன்னாட்சி பிரதேசமாக ஆக்குவதாகும்.
# ஐக்கிய வா மாநிலப் படைகள்

## இதனையும் காண்க

- வா மாநிலம் (மியான்மர்)
# தேசிய நெடுஞ்சாலை 317 (இந்தியா)

**தேசிய நெடுஞ்சாலை 317** (**தே. நெ. 317**)(*National Highway 317 (India)*) இந்தியாவின் தேசிய நெடுஞ்சாலை ஆகும். இந்த நெடுஞ்சாலை முற்றிலும் மேற்கு வங்காள மாநிலத்தில் செல்குகிறது. இது தேசிய நெடுஞ்சாலை 17-இன் கிளைச்சாலை பாதையாகும். இந்த பாதை முன்பு தேசிய நெடுஞ்சாலை 31இ-இன் ஒரு பகுதியாக இருந்தது. இந்த தேசிய நெடுஞ்சாலையின் பிர்பாரா முதல் ஹசிமாரா வரையிலான பகுதி ஆசிய நெடுஞ்சாலை 48-இன் ஒரு பகுதியாகும்.
# தேசிய நெடுஞ்சாலை 317 (இந்தியா)

## வழித்தடம்

தேசிய நெடுஞ்சாலை 317 மேற்கு வங்காள மாநிலத்தில் உள்ள பிர்பாரா, மதாரி ஹாட், ஹசிமாரா, இராஜாபாத் காவா மற்றும் சல்சபாரி ஆகியவற்றை இணைக்கிறது.
# தேசிய நெடுஞ்சாலை 317 (இந்தியா)

## சந்திப்புகள்

: பிர்பாரா அருகே முனையம்
: காசிமாரா அருகே
: சால்சபாரி அருகே முனையம்
# நிமிசா பிரியா

**நிமிசா பிரியா** (Nimisha Priya) என்பவர் ஓர் இந்தியச் செவிலியர். இவர் 2017-ஆம் ஆண்டில் ஏமன் குடிமக்களில் ஒருவரின் கொலை வழக்கில் கைது செய்யப்பட்டு, மரண தண்டனை விதிக்கப்பட்டு 2018 முதல் ஏமன் மத்திய சிறைச்சாலையில் காவலில் இருக்கிறார்.
# நிமிசா பிரியா

## வாழ்க்கை

பிரியா, கேரளாவின் பாலக்காட்டில் உள்ள கொல்லங்கோடில் வளர்ந்தார், அங்கு அவர் பள்ளிக் கல்வியைச் சிறப்பாகப் படித்தார். ஓர் உள்ளூர் தேவாலயம் அவருக்கு நிதி ரீதியாக ஆதரவளித்தது; செவிலியர் படிப்பில் ஒரு படிப்பை முடிக்க அனுமதித்தது. இருப்பினும், பிரியா செவிலியர் படிப்பைத் தொடங்குவதற்கு முன்பு பள்ளி இறுதித் தேர்வில் தேர்ச்சி பெறாமல் இருந்தார். இதன் காரணமாக கேரளாவில் செவிலியராகப் பணியாற்ற முடியவில்லை.  
2008-ஆம் ஆண்டில், பிரியா, கேரளாவிலிருந்து ஏமனுக்கு வேலைக்காகக் குடிபெயர்ந்தார். ஏமனில், நாட்டின் தலைநகரான சனா அரசு நடத்தும் மருத்துவமனையில் செவிலியராகப் பணியாற்றினார். 2014-ஆம் ஆண்டில், பிரியா, தனது சொந்த மருத்துவ சிகிச்சையகத்தைத் தொடங்க வேண்டும் என்ற நம்பிக்கையுடன் தனது வேலையை விட்டுவிட்டார். ஏமன் சட்டத்தின்படி, பிரியாவுக்கு ஓர் ஏமன் வணிகப் பங்குதாரர் தேவைப்பட்டார், எனவே அவர் ஒரு துணிக்கடையை வைத்திருந்த உள்ளூர் தொழிலதிபர் தலால் அப்டோ மகதியுடன் பேசி ஒப்புக்கொள்ள வைத்தார். 2015-ஆம் ஆண்டின் தொடக்கத்தில், பிரியா 14 படுக்கைகள் கொண்ட வசதியுடன் ஓர் அல் அமன் மருத்துவ சிகிச்சையகத்தைத் தொடங்கினார், அவரும் அவரது கணவரும் கடன் வாங்கிய பணத்துடன் இந்த நடவடிக்கைக்கான பணத்தைத் திரட்டி நிதியளித்தார்.  
மார்ச் 2015-இல் ஏமன் உள்நாட்டுப் போர் வெடித்த பிறகு, 4,600 குடிமக்களையும், 1,000 வெளிநாட்டினரையும் ஏமனில் இருந்து இந்தியா வெளியேற்றியது. பிரியா தனது சிகிச்சையகத்தில் முதலீடு செய்த பணத்தைக் கருத்தில் கொண்டு, அந்நாட்டிலேயே தங்க முடிவு செய்தார். பிரியாவின் கூற்றுப்படி, பிரியாவுக்குத் தனது வணிகக் கூட்டாளியான மகதியுடன் பிரச்சினைகள் ஏற்படத் தொடங்கின; அவர் அவளிடமிருந்து பணத்தைத் திருடியதாகவும் அவளை உடல் ரீதியாகத் துன்புறுத்தியதாகவும் சில சமயங்களில் தான் தான் அவரது கணவர் என்று கூறியதாகவும் தெரிவித்துள்ளார். மகதி, நிமிசாவின் கடவுச்சீட்டு மற்றும் ஆவணங்களையும் பறிமுதல் செய்து வைத்திருந்ததாகவும், மேலும் இந்தியாவில் உள்ள அவரது குடும்பத்தினருடன் பேசுவதைத் தடுத்தகாவும் கூறப்படுகிறது. பிரியா தனது நடத்தையை 2016-ஆம் ஆண்டில் காவல் துறையிடம் தெரிவித்த போதிலும், அவர்கள் அவருக்கு உதவுவதற்குத் தலையிடவில்லை.
# நிமிசா பிரியா

## சிறைத் தண்டனை மற்றும் கைது

சூலை 2017-இல், பிரியா, தலால் அப்டோ மகதிக்கு கெட்டமைன் மருந்தைச் செலுத்தியுள்ளார். இந்த மருந்து அதிகமானதால் மகதி இறந்து விட்டார். பிரியா மற்றும் அவரது வழக்கறிஞர்களின் கூற்றுப்படி, மஹ்தியை மயக்க வைக்க அவர் திட்டமிட்டதாகவும், அவர் மயங்கியிருக்கும் நிலையில் தனது கடவுச்சீட்டு மற்றும் பிற ஆவணங்களை அவரது கட்டுப்பாட்டில் இருந்து மீட்டெடுக்க முடிந்ததாகவும் தெரிகிறது. மகதி இறந்த பிறகு, பிரியா மற்றொரு செவிலியரை உதவிக்கு அணுகியுள்ளார். அவர் மஹ்தியின் உடலை வெட்டி ஒரு நீர்த்தொட்டியில் மூழ்க வைத்துள்ளார். பிரியா ஆகத்து 2017-இல் சவூதி அரேபியாவுடனான ஏமன் எல்லைக்கு அருகே கைது செய்யப்பட்டார். 2020-ஆம் ஆண்டில், பிரியா மீண்டும் முயற்சிக்கப்பட்டார்; அதே முடிவு. அதே ஆண்டு, பிரியாவின் உறவினர்கள் மற்றும் பிற ஆதரவாளர்களால் நிமிஷா பிரியா சர்வதேச நடவடிக்கைக் குழு உருவாக்கப்பட்டது. அது உருவானதிலிருந்து, பிரியாவின் விடுதலைக்காக பேச்சுவார்த்தை நடத்த குழு பணியாற்றியுள்ளது.  
சிறையில் இருந்தபோது, பிரியா தனது சக பெண் கைதிகளுடன் பிணைப்பை ஏற்படுத்திக் கொண்டுள்ளார்; அவர்கள் நிமிசா பிரியாவிற்கு சாத்தியமான விடுதலையை ஆதரித்துள்ளனர்.  
நவம்பர் 2023-இல், ஏமனின் உச்ச நீதித்துறை சபை பிரியாவின் மேல்முறையீட்டை நிராகரித்தது. ஏப்ரல் 2024-இல், பிரியாவின் தாய், கணவர் மற்றும் மகள் ஏமனுக்குச் செல்ல முடிந்தது, பிரியாவைச் சந்திக்கவும், மகதியின் குடும்பத்தினருடன் பேசி அவரை விடுவிக்கவும் திட்டமிட்டனர். 2017-ஆம் ஆண்டில் சிறப்பு அனுமதி இல்லாமல் குடிமக்கள் ஏமனுக்குப் பயணிக்க இந்தியா தடை விதித்ததால், மூவரும் இதற்கு முன்பு ஏமனுக்குச் செல்ல முடியவில்லை. பேச்சுவார்த்தைகள் 2024 செப்டம்பர் மாதத்திற்குப் பிறகு நிறுத்தப்பட்டுள்ளன. பிரியாவின் தாயார் 2025 சனவரி தொடக்கத்தில் சனாவில் தங்கியிருந்தார்; மகதியின் குடும்பத்தினருடன் பேச்சுவார்த்தைகளில் ஈடுபட்டார்.  
டிசம்பர் 2024-இன் பிற்பகுதியில், ஏமன் அதிபர் ரஷாத் அல்-அலிமி பிரியாவின் மரண தண்டனைக்கு ஒப்புதல் அளித்தார். நிமிசா பிரியாவின் மரணதண்டனை ஜனவரி 2025-இல் நடைபெறும் என்று எதிர்பார்க்கப்பட்டது. பிரியாவை விடுவிப்பதற்கோ அல்லது அவரது மரணத்தைத் தடுப்பதற்கோ உள்ள வாய்ப்புகளைத் தொடர்ந்து ஆராய்ந்து வருவதாக இந்திய அதிகாரிகள் தெரிவித்துள்ளனர். ஈரானும் பிரியாவுக்கு உதவத் தயாராக இருப்பதாக ஈரானிய அதிகாரி ஒருவர் சுட்டிக்காட்டினார்.  
2011-ஆம் ஆண்டில், பிரியாவின் குடும்பத்தினரால் ஏற்பாடு செய்யப்பட்ட திருமணத்திற்காக கேரளா திரும்பினார். பின்னர் அவரும் அவரது கணவரும் ஏமனுக்குத் திரும்பினர். 2012 டிசம்பரில் பிரியா தனது மகளைப் பெற்றெடுத்த பிறகு, குடும்பத்தினர் போதுமான பணம் சம்பாதிக்க சிரமப்பட்டனர். 2014-ஆம் ஆண்டில், பிரியாவின் கணவர் தங்கள் மகளுடன் இந்தியா திரும்பினார்.
# சுபதா வராத்கர்

**சுபதா வராத்கர்** (*Shubhada Varadkar*) (பிறப்பு: ஆகஸ்ட் 9, 1961) இந்தியப் பாரம்பரிய நடனமான ஒடிசி நடனக்கலைஞர் ஆவார். இவர் தூர்தர்ஷனில் 'அ' தரக் கலைஞராக இருக்கிறார். இவர் 2019-20 ஆம் ஆண்டிற்கான மகாராட்டிர மாநில கலாச்சார விருதைப் பெற்றுள்ளார். இவர் 1995 இல் கீத கோவிந்தம் பாடல்களுக்கு நடனமாடினார்.
# சுபதா வராத்கர்

## இளமை வரலாறு

இந்திய பாரம்பரிய நடனக் கலைஞரும், குருவும், ஒடிசி நடனத்தின் நிபுணருமான கேளுச்சரண மகோபாத்திராவின் சீடரான இவர், இவர் இந்திய சுதந்திர போராட்ட வீரர்களான மனோகர் வராத்கர் மற்றும் மாணிக் வராத்கர் ஆகியோரின் மகள் ஆவார். சுபதா வராத்கர் மகாராட்டிராவின் மும்பை பல்கலைக்கழகத்தில் பொருளாதாரத்தில் முதுகலைப் பட்டமும், கலாசதன் நுண்கலை நிறுவனத்தில் பரத நாட்டியத்தில் சான்றிதழும் பெற்றுள்ளார்.  
இவர் மும்பையில் இந்தியத் தொலைக்காட்சியில் சிலகாலம் செய்தி ஒளிபரப்பாளராக இருந்தார்.  
இந்தியக் கலாச்சார உறவுக் குழுவிலும் இடம் பெற்றுள்ளா. மேலும் இந்திய கலாச்சார அமைச்சகத்தின் மூத்த சகாவாகவும் இருக்கிறார்.
# தேசிய நெடுஞ்சாலை 317அ (இந்தியா)

**தேசிய நெடுஞ்சாலை 317அ** (*National Highway 317A (India)*) பொதுவாக தே. நெ. 317அ என்று அழைக்கப்படுகிறது. இது இந்தியாவின் மேற்கு வங்காள மாநிலத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 317-இன் ஒரு கிளைச்சாலை ஆகும். தேசிய நெடுஞ்சாலை 317அ என்பது பூட்டானுடன் இணைப்பை வழங்கும் மிக முக்கியமான சாலையாகும். இந்த தேசிய நெடுஞ்சாலை ஆசிய நெடுஞ்சாலை 48-இன் ஒரு பகுதியாகும்.
# தேசிய நெடுஞ்சாலை 317அ (இந்தியா)

## வழித்தடம்

தேசிய நெடுஞ்சாலை 317அ மேற்கு வங்காள மாநிலத்தில் பூட்டான் எல்லையில் உள்ள ஹசிமாரா, ஜெய்கானை இணைக்கிறது.
# தேசிய நெடுஞ்சாலை 317அ (இந்தியா)

## சந்திப்புகள்

: ஹாசிமாரா அருகே முனையம்
# தேசிய நெடுஞ்சாலை 517 (இந்தியா)

**தேசிய நெடுஞ்சாலை 517** (**தே. நெ. 517**)(*National Highway 517 (India)*) என்பது இந்தியாவின் மேற்கு வங்காள மாநிலத்தில் உள்ள கைர்கட்டாவிலிருந்து துப்குரி வரை செல்லும் ஒரு தேசிய நெடுஞ்சாலை ஆகும். இது தேசிய நெடுஞ்சாலை 17-இன் கிளைச்சாலை ஆகும். இந்தப் பாதை முன்பு பழைய தேசிய நெடுஞ்சாலை 31-இன் ஒரு பகுதியாக இருந்தது. இந்த தேசிய நெடுஞ்சாலை ஆசிய நெடுஞ்சாலை 48-இன் ஒரு பகுதியாகவும் உள்ளது.
# தேசிய நெடுஞ்சாலை 517 (இந்தியா)

## வழித்தடம்

தேசிய நெடுஞ்சாலை 517 மேற்கு வங்காள மாநிலத்தில் உள்ள கைர்காட்டாவினை துப்குரியுடன் இணைக்கிறது.
# தேசிய நெடுஞ்சாலை 517 (இந்தியா)

## சந்திப்புகள்

: கைர்காட்டா அருகே முனையம்
: துப்குரி அருகே
# கோமல் கணவாய்

**கோமல் கணவாய்** (*Gomal Pass*) என்பது ஆப்கானித்தானுக்கும் தெற்கு வசீரிஸ்தானின் தென்கிழக்கு பழங்குடி பகுதிக்கும் இடையே உள்ள துராந்து எல்லைக்கோடு அருகேயுள்ள ஒரு மலைப்பாதையாகும். இது கோமல் ஆற்றிலிருந்து அதன் பெயரைப் பெற்றது. மேலும், கைபர் கணவாய் மற்றும் போலன் கணவாய்க்கு இடையில் உள்ளது. இது ஆப்கானித்தானில் உள்ள கசுனியை தாங்க் மற்றும் பாக்கித்தானில் உள்ள தேரா இஸ்மாயில் கான் மாவட்டத்துடன் இணைக்கிறது. கோமல் கணவாய், நெடுங்காலமாக நாடோடிகளான பௌண்டாக்களின் வர்த்தகப் பாதையாக இருந்து வருகிறது.  
இரண்டு பாக்கித்தானிய ஆறுகளான சனா பாஸ்தா மற்றும் சோர் மண்டா மற்றும் ஆப்கானித்தானில் உள்ள மாண்ட்ஸ் ராகா கௌரி நீரோடை கோமல் கணவாய்க்கு அருகில் பாய்கிறது.
# அபர்ணா குமார்

**அபர்ணா குமார்** (*Aparna Kumar*) மலையேறி சாதனை படைத்த இந்தியராவார். இந்தியக் குடியரசுத் தலைவரால் 2018 இல் இவரது சாகசத்திற்காக டென்சிங் நார்கே தேசிய சாகச விருது வழங்கப்பட்டது.
# அபர்ணா குமார்

## தொழில் மற்றும் பயிற்சி

மலையேறுவதற்கு முன்பு, அபர்ணா குமார் உத்தரப் பிரதேசத்தில் இந்தியக் காவல் பணி அதிகாரியாக இருந்தார். மேலும் இந்திய - திபெத் எல்லைக் காவல்படை உருவாவதற்கு முன்பு சீன எல்லையைக் காக்கும் 9வது பட்டாலியனில் இருந்தார். ஒரு இந்தியக் காவல் பணி அதிகாரியாக, இவர் உத்தராகண்டத்தின் உயரமான பகுதிகளில் பணியாற்றினார், அஸ்கோட், பத்ரிநாத் மற்றும் உத்தரகாசியிலுள்ள முக்கியமான இந்தோ-திபெத்திய எல்லையை நிர்வகித்தார். இதன் அதிகார வரம்பு 1992 இல் இந்தோ-திபெத்திய எல்லை காவல்துறையிடம் ஒப்படைக்கப்பட்டது.
# அபர்ணா குமார்

## வெற்றிகள்

- 30 ஆகஸ்ட் 2014 அன்று, அபர்ணா தன்சானியாவின் கிளிமஞ்சாரோ மலையில் (5,895 மீட்டர் (19,341 ) ஏறினார். பயணம் 15 நாட்கள் இருந்தது.
- நவம்பர் 7,2014 அன்று, புன்சாக் ஜெயா மலையை (4,884 மீட்டர் (16,024 ) வெற்றிகரமாக ஏறினார்.
- 14 ஜனவரி 2015 அன்று, வெற்றிகரமாக அக்கோன்காகுவா மலையை (6,962 மீட்டர் (22,841 ) ஏறினார்.
- குமார் 21 மே 2016 அன்று இந்திய நேரம் 11:02 மணிக்கு எவரெசுட் சிகரம் ஏறினார்.
- 2019 ஆம் ஆண்டில், அபர்ணா அலாஸ்காவில் உள்ள டெனாலி மலையை ஏறி தனது ஏழு கொடுமுடிகள் ஏறும் சவாலை நிறைவு செய்தார்.
# அபர்ணா குமார்

## இளமை வாழ்க்கை

பெங்களூரைச் சேர்ந்த அபர்ணா குமார் இந்திய ஆட்சிப் பணி அதிகாரியான திரு சஞ்சய் குமாரை மணந்தார்.
# இந்தியக் கணவாய்களின் பட்டியல்
| முலிங் லா | உத்தராகண்டம் | உத்தரகாண்ட் மற்றும் திபெத்தை இணைக்கிறது. |  |
| நமா கணவாய் | உத்தராகண்டம் | (நந்தா தேவி தேசியப் பூங்கா) |  |
| நமிகா ல | இலடாக்கு |  |  |
| நாதூ லா கணவாய் | சிக்கிம் | சிக்கிம் & திபெத்து |  |
| நிதி கணவாய் | உத்தராகண்டம் |  |  |
| பாலக்காட்டுக் கணவாய் | கேரளம் | Kerala & தமிழ்நாடு |  |
| பாங்சாவ் கணவாய் | அருணாசலப் பிரதேசம் | இந்தியாவிற்கும் மியான்மருக்கும் இடையில் தென்கிழக்கு அருணாச்சலத்தில் (அஞ்சாவ் மாவட்டம்), வடக்கிலிருந்து தெற்கே திபு கணவாய் (டிஃபர் கணவாய்), இந்தியா-திபெத்-மியான்மர் முக்கோண எல்லைக்கு அருகில் உள்ள கிபிதுவின் கிழக்கே, கும்ஜாங் கணவாய் கிழக்கு, குரோசாமுக்கு கிழக்கே, விஜயநகருக்கு கிழக்கே சங்கன் கணவாய், நம்தாபா தேசிய பூங்காவிற்கு தெற்கே Lekhapani Pass & east of Miao, Hpungan Pass, and [Pangsau Pass தெற்கு ஸ்டில்வெல் சாலையில் நம்போங்கு. |  |
| பார்பிக் கணவாய் | இலடாக்கு | வடக்கு நிலங்களில், வடமேற்கிலிருந்து தென்கிழக்கு வரை சிஞ்சியாங்குடன் கூடிய கணவாய்கள் இந்தியா-சின்ஜியாங்-ஆப்கானிஸ்தான் முச்சந்திக்கு அருகிலுள்ள மின்டகா கணவாய், பர்பிக் பாஸ், குஞ்செராப் கணவாய், பின்னர் K2 க்கு வடக்கே இந்தியா வைத்திருக்கும் அகில் பாஸ் ஆகும். பின்னர் இலடாக்கில் உள்ள டெப்சாங் சமவெளியில், அக்சாய் சின் வடமேற்கில் இருந்து தென்கிழக்கு வரை காரகோரம் கணவாய் (கரா தக் லா) மற்றும் லனாக் லா ஆகியவற்றைக் கடந்து செல்கிறது. |  |
| பென்சி லா | இலடாக்கு |  |  |
| பீர் பாஞ்சால் கணவாய் | சம்மு காசுமீர் |  |  |
| ரெசின் லா | இலடாக்கு |  |  |
| ரோதங் கணவாய் | இமாச்சலப் பிரதேசம் | மணாலி, இமாச்சலப் பிரதேசம் & இலாகௌல் மற்றும் ஸ்பீதி மாவட்டம் |  |
| சாசர் கணவாய் | இலடாக்கு | நூப்ரா & சியாச்சின் பனியாறு |  |
| சேலா கணவாய் | அருணாசலப் பிரதேசம் | திராங் & தவாங் |  |
| செங்கோட்டை | கேரளம் | திருவிதாங்கூர் & தமிழ்நாடு |  |
| ஷஷி லா | இலடாக்கு |  |  |
| சிங்கோ லா | இலடாக்கு | இலாகௌல் மற்றும் ஸ்பீதி மாவட்டத்தில் தார்சாவிலிருந்து கார்யாக் வரை, பதூம் சன்ஸ்காரில் |  |
| சிப்கி லா கணவாய் | இமாச்சலப் பிரதேசம் |  |  |
| சியா லா கணவாய் | இலடாக்கு | சியாச்சின் பனியாறு |  |
| சின் லா | உத்தராகண்டம் |  |  |
| இசுபாங்கூர் ஏரி | இலடாக்கு |  |  |
| டாங்லாங் லா (தாங் லா) | இலடாக்கு |  |  |
| தாமரச்சேரி | கேரளம் | மலபார் & மைசூர் |  |
| டிரெயில் கணவாய் | உத்தராகண்டம் |  |  |
| உம்லிங் லா | இலடாக்கு |  |  |
| யோங்கியாப் கணவாய் | அருணாசலப் பிரதேசம் |  |  |
| ஸோஜி லா கணவாய் | சம்மு காசுமீர் | காஷ்மீர் & இலடாக்கு | } |
# வார்ப்புரு:Virusbox/doc

**Template:Virusbox** displays an automatic taxobox for viruses and other non-cellular life forms.
# வார்ப்புரு:Virusbox/doc

## Usage

The parameters are generally a subset of those for Template:Speciesbox or Template:Automatic taxobox. However, this template ensures that names are italicized for all viral taxa except those of ranks below species. The International Committee on Taxonomy of Viruses taxonomy should be used.  
<b>Basic parameters for ranks of genus or higher</b>, or species where it is necessary to have a species taxonomy template:
<syntaxhighlight lang="wikitext">
</syntaxhighlight>  
<b>Basic parameters for species</b>, where a taxonomy template for the species is not needed:
<syntaxhighlight lang="wikitext">
</syntaxhighlight>  
<b>Ranks below species</b> – a <em>single</em> rank below species, e.g. a strain, a serotype, or a "virus", can be added to a template like that shown above, when neither the below-species taxon nor the species has a taxonomy template. Multiple ranks below species should be set up using taxonomy templates. Such infraspecies ranks are not regulated by the ICTV. They will not be italicized by this template.  
<blockquote>
ICVCN 3.4 The ICTV is not responsible for classification and nomenclature of virus taxa below the rank of species. The classification and naming of serotypes, genotypes, strains, variants and isolates of virus species is the responsibility of acknowledged international specialist groups.  
Comment: A variety of subspecific grouping may be identified within the members of a single virus species. These may be described as viruses with alternative names (e.g., blackeye cowpea mosaic virus and peanut stripe virus, which are both classified in the species Bean common mosaic virus, genus *Potyvirus*, family *Potyviridae*), or as serotypes, genotypes, clades, strains, variants, isolates etc. [...]
</blockquote>  
In general, a non-species name ending with "virus" should be assigned to parameter <code>|virus=</code> (e.g. Bovine coronavirus). Serotypes are usually indicated by "serotype" or "subtype" (e.g. Influenza A virus subtype H1N1). Names such as RaTG13 and H1N1/09 are usually strains.  
If is not specified, the taxobox name (header) will default to the taxon that is the target of the taxobox. This is different from other taxobox templates, where the page name (page title) is the default. One reason is that a virus taxobox may be included in an articles on a diseases caused by the virus, so the page name is not appropriate.
# வார்ப்புரு:Virusbox/doc

## Usage

### Complete parameters

<syntaxhighlight lang="wikitext">
</syntaxhighlight>
# வார்ப்புரு:Virusbox/doc

## TemplateData

<templatedata>
{
"params": {
"image": {},
"image_alt": {},
"image_caption": {},
"taxon": {},
"synonyms": {},
"synonyms_ref": {},
"subdivision_ranks": {},
"subdivision": {}
},
"format": "block"
}
</templatedata>  
<includeonly></includeonly>
# செம்மஞ்சேரி தொடருந்து நிலையம்

**செமஞ்சேரி தொடருந்து நிலையம்** (*Chemancheri railway station-Code: CMC*) என்பது இந்தியாவின் சுதந்திரப் போராட்டத்தின் நினைவுச்சின்னமாகும். இந்தியாவின் கேரளா கோழிக்கோடு மாவட்டத்தில் உள்ள வரலாற்று நகரமான கப்பத்திற்குச் சேவை செய்யும் நிலையமாகும். இது தெற்கு ரயில்வே ஷோரனூர்-மங்களூர் பிரிவில் அமைந்துள்ளது. இந்த தொடர்ந்து நிலையத்தில் நிறுத்தப்படும் தொடருந்துகள் திருவனந்தபுரம், கொச்சி, சென்னை, கொல்லம், பெங்களூரு, கோழிக்கோடு, கண்ணூர், கோயம்புத்தூர், மங்களூர், மைசூர் போன்றவை. இவை இந்தியாவின் முக்கிய நகரங்களுடன் நகரத்தை இணைக்கின்றன.
# மனித அணுமாற்று நுரையீரல் வைரசு

**மனித அணுமாற்று நுரையீரல் வைரசு** அல்லது **மனித மெட்டாநியுமோ வைரசு** (ஆங்கிலத்தில் Human metapneumovirus அல்லது **HMPV** அல்லது **hMPV**) என்பது சுவாச நோய்களை ஏற்படுத்தும் ஒரு தீநுண்மி ஆகும். இது குறிப்பாக குழந்தைகள், முதியவர்கள், நோய் எதிர்ப்பு சக்தி குறைவாக உள்ளவர்களில் சுவாச நோய்த்தொற்றுகளை ஏற்படுத்தும். பொதுவாக 6-12 மாத குழந்தைகள் இந்த தீநுண்மியினால் அதிகம் பாதிக்கப்படுகின்றனர். இது சுவாசக்குழாய் அழற்சி, நுரையீரல் அழற்சி, மூச்சுக்குழாய் அழற்சி போன்ற பல்வேறு சுவாச நோய்களை ஏற்படுத்தும்.
# மனித அணுமாற்று நுரையீரல் வைரசு

## வரலாறு

இது 2001ஆம் ஆண்டில் நெதர்லாந்தில் முதன்முதலில் கண்டுபிடிக்கப்பட்டது. பல ஆண்டுகளாக மனிதர்களை பாதித்து வந்த இந்த தீநுண்மி, இதன் முறையான கண்டுபிடிப்பிற்கு முன்பே ஐம்பது ஆண்டுகளுக்கு மேலாக இருந்தது என்று ஆராய்ச்சியாளர்கள் தெரிவிக்கின்றனர். இடச்சு ஆய்வாளர்கள் குழந்தைகளின் சுவாச நோய்களை ஆராய்ந்த போது இந்த தீநுண்மியைக் கண்டறிந்தனர். இது *பாரமிக்சோவிரிடே* குடும்பத்தைச் சேர்ந்த தீநுண்மி ஆகும். இதே குடும்பத்தைச் சேர்ந்த மனித சுவாசநுண்குழல் அழற்சி வைரசுடன் இது நெருங்கிய தொடர்பு கொண்டுள்ளது.
# மனித அணுமாற்று நுரையீரல் வைரசு

## நோய் பரவும் விதம்

இந்த திநுண்மி முக்கியமாக சுவாச துளிகள் மூலம் பரவுகிறது. நோய் தொற்று உள்ள நபர் இருமும் போதோ அல்லது தும்மும் போதோ வெளியேறும் நுண்துளிகள் மூலம் மற்றவர்களுக்கு இந்நோய்ப் பரவுகிறது. மாசுபட்ட மேற்பரப்புகளை தொட்டு பின் முகத்தை தொடுவதன் மூலமும் இந்த தீநுண்மி பரவக்கூடும்.
# மனித அணுமாற்று நுரையீரல் வைரசு

## நோய் அறிகுறிகள்

இந்த தீநுண்மி தொற்று ஏற்பட்ட 3-7 நாட்களுக்குள் நோய் அறிகுறிகள் தோன்றத் தொடங்கும். பொதுவான அறிகுறிகளில் மூக்கு ஒழுகுதல், இருமல், தொண்டை வலி, காய்ச்சல் ஆகியவை அடங்கும். சில நேரங்களில் மூச்சு விடுவதில் சிரமம் ஏற்படலாம். பெரும்பாலான நேரங்களில் லேசான சளி காய்ச்சல் போன்ற அறிகுறிகளுடன் நோய் சரியாகிவிடும்.
# மனித அணுமாற்று நுரையீரல் வைரசு

## பாதிக்கப்படக்கூடிய குழுக்கள்

குழந்தைகள், முதியவர்கள், நோய் எதிர்ப்பு சக்தி குறைந்தவர்கள் இந்த தீநுண்மி அதிகம் பாதிக்கப்படக்கூடியவர்கள். குறிப்பாக ஐந்து வயதிற்குட்பட்ட குழந்தைகளில் இந்த நோய்த்தொற்று அதிகம் காணப்படுகிறது.
# மனித அணுமாற்று நுரையீரல் வைரசு

## நோய் கண்டறிதல்

மருத்துவர்கள் நோயாளியின் அறிகுறிகளை ஆய்வு செய்து, மூக்கு அல்லது தொண்டையில் இருந்து எடுக்கப்படும் மாதிரிகளை பரிசோதனை செய்வதன் மூலம் இந்த தீநுண்மி தொற்றை கண்டறிகின்றனர்.
# மனித அணுமாற்று நுரையீரல் வைரசு

## சிகிச்சை முறைகள்

பொதுவாக அறிகுறிகளை குறைக்கும் வகையில் சிகிச்சை அளிக்கப்படுகிறது. போதுமான ஓய்வு, அதிக அளவு நீர் மற்றும் திரவங்களை உட்கொள்ளுதல், காய்ச்சலை கட்டுப்படுத்தும் மருந்துகள் ஆகியவை அடங்கும். கடுமையான நோயாளிகளுக்கு மருத்துவமனையில் சிகிச்சை தேவைப்படலாம்.
# மனித அணுமாற்று நுரையீரல் வைரசு

## தடுப்பு முறைகள்

அடிக்கடி சோப்பு மற்றும் தண்ணீர் கொண்டு கை கழுவுதல், நெரிசலான இடங்களில் முகக்கவசம் அணிதல், நோயாளிகளுடன் நெருங்கிய தொடர்பை தவிர்த்தல் போன்ற அடிப்படை சுகாதார நடைமுறைகளை பின்பற்றுவதன் மூலம் இந்த தீநுண்மி தொற்றை தடுக்க முடியும்.
# மனித அணுமாற்று நுரையீரல் வைரசு

## ஆராய்ச்சி மற்றும் எதிர்காலம்

தற்போது இந்த தீநுண்மிக்கு எதிரான தடுப்பூசி இல்லை. ஆனால் உலகெங்கிலும் உள்ள ஆராய்ச்சியாளர்கள் தடுப்பூசி மற்றும் சிறந்த சிகிச்சை முறைகளை உருவாக்க ஆராய்ச்சியில் ஈடுபட்டுள்ளனர்.
# மியான்மர் கிளர்ச்சிப் படைகளின் பட்டியல்

2021 மியான்மர் இராணுவப் புரட்சிக்குப் பின்னர் இராணுவத்தால் நிர்வகிக்கப்படும் மியான்மர் அரசு நிர்வாகக் குழுவிற்கு எதிராக கிளர்ச்சியில் ஈடுப்பட்டுள்ள படைகளின் பட்டியல் பின்வருமாறு:  
1. அரக்கான் இராணுவம்
1. அரக்கான் ரோகிஞ்சா இரட்சணிய சேனை
1. ஐக்கிய வா மாநிலப் படைகள்
1. காசின் விடுதலை இராணுவம்
1. காரென் தேசிய விடுதலைப் படைகள்
1. காரென் தேசியப் படைகள்
1. சான் மாநிலப் படைகள் (வடக்கு)
1. சான் விடுதலைப் படைகள் (தெற்கு)
1. சின் சகோதரத்துவக் கூட்டணி
1. சின் தேசியப் படைகள்
1. சின்லாந்து தேசிய இராணுவம்
1. சோமி புரட்சிகரப் படைகள்
1. தாங் தேசிய விடுதலை இராணுவம்
1. தேசிய ஜனநாயக கூட்டணிப் படைகள் (மியான்மர்)
1. மியான்மர் தேசிய ஜனநாயகக் கூட்டணி இராணுவம்
1. மியான்மர் மக்கள் பாதுகாப்புப் படைகள்
1. மொன் தேசிய விடுதலைப் படைகள்
# மியான்மர் கிளர்ச்சிப் படைகளின் பட்டியல்

## இதனையும் காண்க

1. 2021 மியான்மர் இராணுவப் புரட்சி
1. மியான்மர் உள்நாட்டுப் போர் (2021-தற்போது வரை)
1. மியான்மர் இராணுவ அரசு
1. மியான்மர் தேசிய ஒற்றுமை அரசாங்கம்
# இந்தோனேசிய தேசிய புரட்சி

**இந்தோனேசிய தேசிய புரட்சி** அல்லது **இந்தோனேசிய விடுதலைப் போர்** (ஆங்கிலம்: *Indonesian National Revolution* அல்லது *Indonesian War of Independence*; இந்தோனேசியம்: *Revolusi Nasional Indonesia* அல்லது *Perang Kemerdekaan Indonesia;* இடச்சு: *Indonesische Onafhankelijkheidsoorlog*) என்பது இந்தோனேசிய குடியரசுக்கும் *(Republic of Indonesia)* இடச்சுப் பேரரசுக்கும் இடையிலான ஆயுத மோதல்; அரசுமுறைப் போராட்டம் *(Diplomatic Struggle);* மற்றும் இரண்டாம் உலகப் போருக்குப் பிந்தைய இடச்சு குடியேற்றவாத இந்தோனேசியாவின் *(Post Colonial Dutch East Indies)* உள் சமூகப் புரட்சியைக் *(Social Revolution)* குறிப்பிடுவதாகும்.  
இந்தப் புரட்சி, 1945-இல், இந்தோனேசிய விடுதலை நாள் அறிவிப்பிற்கும்; 1949-ஆம் ஆண்டின் இறுதியில் இடச்சு கிழக்கிந்தியத் தீவுகள் மீதான நெதர்லாந்தின் இறையாண்மையை, இந்தோனேசியாவின் ஐக்கிய நாடுகளின் குடியரசிற்கு மாற்றுவதற்கும் இடையில் நடந்தது.  
நான்காண்டு காலப் போராட்டத்தில், ஆங்காங்கே இரத்தக்களரிகள்; ஆயுத மோதல்கள்; இந்தோனேசிய உள் அரசியல் கொந்தளிப்புகள்; மற்றும் வகுப்புவாத எழுச்சிகள் நடந்தன. மேலும், அந்தப் போராட்டப் புரட்சியில், இரு முக்கிய பன்னாட்டு அரசுமுறை தலையீடுகளும் இடம் பெற்றன.  
இடச்சு இராணுவப் படைகளினால் (சிறிது காலத்திற்கு, இரண்டாம் உலகப் போரின் நேச நாடுகள்) *(World War II Allies)* ஜாவா மற்றும் சுமாத்திராவின் மையப் பகுதிகளில் இருந்த முக்கிய நகரங்கள், தொழில்துறை சொத்துடைமைகளைக் கட்டுப்படுத்த முடிந்தது. ஆனால், கிராமப்புறங்களை இடச்சு இராணுவப் படைகளினால் கட்டுப்படுத்த முடியவில்லை.
# இந்தோனேசிய தேசிய புரட்சி

## பொது

1949-ஆம் ஆன்டு வாக்கில், நெதர்லாந்து மீதான பன்னாடுகளின் அழுத்தங்கள், இரண்டாம் உலகப் போருக்குப் பின்னர் நெதர்லாந்தின் மறுகட்டமைப்புகளுக்கான பொருளாதார உதவிகளை *(Marshall Plan)* நிறுத்துவதாக அமெரிக்க ஐக்கிய நாடுகள் தொடுத்த அச்சுறுத்தல்; மற்றும் பகுதி அளவிலான இராணுவ முட்டுக்கட்டை *(Partial Military Stalemate)* போன்ற அழுத்தங்களினால் நெதர்லாந்து தடுமாற்றம் அடைந்தது.  
இந்த நெருக்கடிகளின் காரணமாக, இடச்சு கிழக்கிந்தியத் தீவுகள் மீதான நெதர்லாந்தின் இறையாண்மையை இந்தோனேசிய ஐக்கிய மாநிலங்கள் நிர்வாகத்தின் கீழ் மாற்றியது. இந்தப் புரட்சி, நியூ கினியைத் *(Dutch New Guinea)* தவிர, மற்ற இடச்சு கிழக்கு இந்தியத் தீவுகளில், நெதர்லாந்தின் குடியேற்றவாத நிர்வாகத்தை *(Colonial Administration)* ஒரு முடிவிற்குக் கொண்டு வந்தது.  
இந்தப் புரட்சி, இந்தோனேசியாவின் இனச் சாதியங்களைக் *(Ethnic Castes)* கணிசமான அளவிற்கு மாற்றி அமைத்தது. அத்துடன், பல உள்ளூர் ஆட்சியாளர்களின், பிரபுத்துவ அதிகாரங்களையும் பெரிய அலவில் குறைத்தது. இந்தோனேசியர்கள் சிலர் வணிகத் துறையில் பெரும் பங்கைப் பெற முடிந்தாலும், பெரும்பான்மை மக்களின் பொருளாதாரம் அல்லது அரசியல் நிலைப்பாடுகள்; கணிசமாக அளவிற்கு மாற்றங்களைக் காணவில்லை.
# இந்தோனேசிய தேசிய புரட்சி

## பின்னணி

இந்தோனேசிய விடுதலை இயக்கம் *(Indonesian independence Movement)* மே 1908-இல் தொடங்கியது, இதுதேசிய விழிப்புணர்வு நாள (ஆங்கிலம்: *Indonesian National Awakening;* இந்தோனேசியம்: *Hari Kebangkitan Nasional*) என நினைவுகூரப்படுகிறது.  
20-ஆம் நூற்றாண்டின் முதல் பாதியில், பூடி உத்தோமோ *(Budi Utomo),* இந்தோனேசிய தேசியக் கட்சி *(Indonesian National Party)* (**PNI**), சரிகாட் இசுலாம் *(Sarekat Islam)*, இந்தோனேசிய பொதுவுடைமைக் கட்சி *(Indonesian Communist Party)* (**PKI**) போன்ற இந்தோனேசிய தேசியவாத இயக்கங்கள் துரிதமாக வளர்ந்தன. அவை இடச்சு குடியேற்றவாதத்தில் இருந்து விடுதலை பெறுவதையே முதன்மை இலக்காகக் கொண்டு இருந்தன.
# இந்தோனேசிய தேசிய புரட்சி

## பின்னணி

### தன்னாட்சி உரிமை

பூடி உத்தோமோ, சரிகாட் இசுலாம் மற்றும் சில இயக்கங்கள; இந்தோனேசியாவிற்கு தன்னாட்சி உரிமை வழங்கப்படும் என்ற நம்பிக்கையில், இடச்சு அரசாங்கத்தால் தொடங்கப்பட்ட ஓக்சுராட் *(Volksraad)* சட்டப் பேரவையுடன் இணைந்து தத்தம் ஒத்துழைப்பை வழங்கின.  
மற்ற இயக்கங்களும் அவற்றின் தலைவர்களும், இடச்சு கிழக்கிந்திய நிர்வாகத்தில் இருந்து தன்னாட்சி விடுதலை பெறுவதில் குடியியற் சட்டமறுப்பு எனும் ஒத்துழையாமை உத்தியைத் தேர்ந்தெடுத்தனர்.  
அந்தத் தலைவர்களில் மிகவும் குறிப்பிடத்தக்கவர்கள் சுகார்னோ, முகமது அட்டா *(Mohammad Hatta)* எனும் தேசியவாதத் தலைவர்கள் ஆவார்கள். இவர்கள் இருவரும் இடச்சு கல்விச் சீர்திருத்தங்களால் *(Dutch Ethical Policy)* பயனடைந்தவர்கள் என்பதும் குறிப்பிடத் தக்கது.
# இந்தோனேசிய தேசிய புரட்சி

## பின் விளைவுகள்

இந்தப் புரட்சியில், இந்தோனேசியர்கள் எத்தனை பேர் இறந்தார்கள் என்பதற்குச் சரியான கணக்கு விவரங்கள் இல்லை; என்றாலும், அவர்கள் ஐரோப்பியர்களை விட அதிகமான எண்ணிக்கையில் இறந்து இருக்கலாம் என்று கணிக்கப்படுகிறது. மேலும் இந்தப் புரட்சிப் போரில், இந்தோனேசியரின் இறப்புகள் 97,421 முதல் 100,000 வரை இருக்கலாம் எனவும் அறியப்படுகிறது.  
1945-ஆம் ஆண்டு தொடங்கி 1946-ஆம் ஆண்டு வரையில் ஜாவா மற்றும் சுமாத்திராவில் மொத்தம் 980 பிரித்தானிய வீரர்கள் கொல்லப்பட்டனர் அல்லது காணாமல் போயினர். அவர்களில் பெரும்பாலோர் இந்திய வீரர்கள். அண்மைய தகவல்களின்படி, 1945 - 1949-ஆம் ஆண்டுகளில் 4,000 இடச்சு வீரர்கள் இந்தோனேசியாவில் தங்கள் உயிர்களை இழந்தனர் என தெரிய வருகிறது.  
ஜப்பானியர்கள் பலரும் இறந்தனர்; எத்தனை பேர் இறந்தார்கள் என்பது தெரியவில்லை. அவர்களில் பாதி பேர் மட்டுமே உண்மையான போரில் இறந்தனர். எஞ்சியவர்கள் இந்தோனேசியர்களின் வெறித் தனங்களால் கொல்லப்பட்டதாகவும் அறியப்படுகிறது. இந்தப் புரட்சியின் விளைவாக, ஜாவா மற்றும் சுமாத்திராவில் ஏழு மில்லியன் மக்கள் இடம்பெயர்ந்தனர்.
# இந்தோனேசிய தேசிய புரட்சி

## காட்சியகம்

**இந்தோனேசிய தேசிய புரட்சியின் காட்சிப் படங்கள்: (1945 - 1949)**
# மேற்கு மலை தொடருந்து நிலையம்

**மேற்கு மலை தொடருந்து நிலையம்** (*West Hill railway station*-தொடருந்து நிலையத்தின் குறியீடு:WH) என்பது தெற்கு இரயில்வே மண்டலத்தின் பாலக்காடு இரயில்வே பிரிவில் உள்ள என். எஸ். ஜி-6 வகை இந்திய தொடருந்து நிலையமாகும். இது கேரளா கோழிக்கோடு மாவட்டத்தில் உள்ள ஒரு தொடருந்து நிலையமாகும். இது இந்திய இரயில்வே தெற்கு இரயில்வே மண்டலத்தின் பாலக்காடு இரயில்வே பிரிவின் கீழ் வருகிறது.
# உடையாம்பாளையம்

**உடையாம்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.  
ஒரு நன்கு வளர்ந்த குடியிருப்பு பகுதியாகும் மற்றும் அரை-தொழில்துறை பகுதியாகும். இது கோயம்புத்தூர் மாவட்டத்தின் நிர்வாக எல்லைக்குள் அமைந்துள்ளது மற்றும் நகரத்தின் நகர்ப்புற விரிவாக்கத்தின் ஒரு பகுதியாகும், புலியகுளம், சவுரிபாளையம், பீளமேடு மற்றும் நவ இந்தியா போன்ற முக்கிய பகுதிகளால் சூழப்பட்டுள்ளது.
# உடையாம்பாளையம்

## அமைவிடம்

கடல் மட்டத்திலிருந்து சுமார் 419.77 மீ. உயரத்தில், என்ற புவியியல் ஆள்கூறுகள் கொண்டு உடையாம்பாளையம் அமையப் பெற்றுள்ளது.
# உடையாம்பாளையம்

## வரலாறு மற்றும் கலாச்சாரம்

உடையாம்பாளையம் ஒரு வளமான கலாச்சார பாரம்பரியத்தைக் கொண்டுள்ளது, அதன் நீண்டகால வரலாற்று வேர்களை பிரதிபலிக்கும் பல கோயில்கள் மற்றும் பாரம்பரிய அடையாளங்களுடன் கொண்டுள்ளது.
# உடையாம்பாளையம்

## மருத்துவம்

ஜி. ஆர். மருத்துவமனை என்ற தனியார் மருத்துவமனை ஒன்று இவ்வூரில் அமைந்துள்ளது.  
இந்துஸ்தான் மருத்துவமனை  
சுவாதி பாலிகிளினிக்